Danny Smoke stel tweede video van trilogie bekend! - Olka Bolka Web & E-Magazine
Danny Smoke stel tweede video van trilogie bekend!
Sensueel en romanties… Danny se eiland-vakansie bereik sy volgende hoofstuk met sy musiekvideo van, T-Shirt. Die gevoelens van 'n nuwe liefde word uitgebeeld in die dra van 'n eenvoudige T-shirt.
T-Shirt is deel van 'n trilogie en volg op die vrystelling van Soek Jy Aandag Of Soek Jy My Lyf? wat onlangs vrygestel is. In laasgenoemde video begin Danny 'n nuwe verhouding met 'n beeldskone vreemdeling. Soos wat hulle paaie herhaaldelik kruis groei hulle passie en energie vir mekaar.
In T-Shirt sien ons waarheen lei al hierdie passie…
Kyk die video hier: http://www.youtube.com/watch?v=p4nO_zxARYA
Dannyse eerste enkelsnit, JOU LIPPE, was uit die staanspoor 'n gunsteling onder musiekliefhebbers en was die perfekte lusmaker vir sy debuutalbum, SWAELTJIES, wat ook nou landswyd beskikbaar is!
Sy debuut-vrystelling bestaan uit dertien snitte wat spesiaal verwerk is om sy stem en kitaarspel pragtig ten toon te stel.
Danny Smoke pak alles wat hy doen met passie en presiesheid aan en dit word baie duidelik in sy eerste album uitgebeeld. Die moderne benadering en eerlike vertolking van die liedjies op SWAELTJIES en sy unieke stem, is die perfekte pasmaats vir 'n eindproduk wat nie net 'n opskudding gaan veroorsaak in die Suid-Afrikaanse musiekbedryf nie, maar ook reeds diep in die publiek se harte ingekruip het.
Die album is nou op alle digitale platforms beskikbaar. Kry hom hier: https://INHOUDHUIS.lnk.to/Swaeltjies